തൊഴില് സേനയിലെ സ്ത്രീകളുടെ പങ്കാളിത്തം വര്ധിപ്പിക്കണം: മുഖ്യമന്ത്രി തിരുവനന്തപുരം: തൊഴില് സേനയിലെ സ്ത്രീകളുടെ പങ്കാളിത്തം വര്ധിപ്പിക്കണമെന്ന് മുഖ്യമന്ത്രി പിണറായി വിജയന്. ഇന്ത്യ സ്വാതന്ത്ര്യം നേടി 75 വര്ഷമായിട്ടും സ്ത്രീ പുരുഷ സമത്വം സാധ്യമായിട്ടില്ലെന്നും അദ്ദേഹം പറഞ്ഞു. തൊഴില് സേനയില് സ്ത്രീകളുടെ പങ്ക് ഇപ്പോഴും കുറവാണ്. അവര്ക്ക് സാമൂഹികവും സാമ്ബത്തികവുമായ സ്വയം പര്യാപ്തത കൈവരിക്കുന്നതിന് തൊഴില് സേനയിലെ പങ്ക് വര്ധിപ്പിക്കേണ്ടതുണ്ട്. ഇതിനുള്ള ശ്രമങ്ങള് തദ്ദേശസ്ഥാപനങ്ങളില്നിന്നും ഉണ്ടാവണം.ഔപചാരികമായ രാഷ്ട്രീയ സ്വാതന്ത്ര്യം സാമൂഹികവും സാമുദായികവുമായ വേര്തിരിവുകളെ ഇല്ലാതാക്കുമെന്ന പ്രതീക്ഷ ഫലിച്ചില്ല. സമൂഹത്തിലെ വിടവുകള് പിന്നെയും വര്ധിപ്പിച്ചുവെന്നതാണ് സത്യം. സാമൂഹികവും സാമ്ബത്തികവുമായ അസന്തുലിതാവസ്ഥ നിലനില്ക്കുന്നു. നവോത്ഥാന പൈതൃകങ്ങള് ഉള്ക്കൊണ്ടുകൊണ്ട്, ഈ വഴിക്കുള്ള പുതിയ മുന്നേറ്റങ്ങള് ആവശ്യമാണെന്ന് മുഖ്യമന്ത്രി പറഞ്ഞു.